USIPOZIBA UFA UTAJENGA UKUTA

Maana ya juu juu ya methali hii ni kuwa usiporekebisha ama kutengeneza
uluta ulioharibika kidogo basi ukuta huo utaharibika zaidi na ikulazimu
kujenga ukuta huo wote. Maana ya ndani ya methali hii ni kuwa ni vyema
kurekebisha jambo ama kitu mapema kabla ya mambo kuharibika zaidi kwa
kuwa itatugharimu jambo linapo haribika zaidi . Matumizi ya methali hii
ni kuwaonya wale ambao hupenda kususia mambo madogo madogo kuwa mambo
haya yanapolipuka na kuwa makuu basi huenda yakawagharimu zaidi ya vile
yangewagharimu yakiwa madogo na machache na hivyo kuwasihi
wakashughulikie mambo mapema wawezavyo kabla ya mambo kuharibika.

Neema alikuwa mtoto wa pekee kwake Maria na Alex. Alizaliwa kwao kama
baraka kuu kwao na hivyo walimpenda akupindukia. Hamna alichokosa Neema
kwa kuwa wazazi wake walikuwa walalahai na hivyo walihakikisha anapata
kila alichohitaji ili kihakikisha hana shida yeyote. Alipoomba chochote
alipewa bila kusita. Alipolalamikia chochote basi wazazi wake
walirekebisha kile alicholalamikia. Akawa ndiye mboo ya macho ya wazazi
wake na malkia wao. Walipumua Neema wakala Neema na kulala wakalala
Neema yaani walikuwa tu wanamfikiria Neema. Alipokuwa akilala
walimpapasa, wakampikia kila alichohisi kula na hata kumpa vyombo vyote
vya kucheza alivyohitaji. Ama kweli alikuwa mtoto aliyebahatika kweli
kweli na kubarikiwa sio haba.

Neema alipofika umri wa kuenda shule, baba yake alichukua kwa shule ya
kimataifa na kifahari na kihakikisha kuwa mwanaye habanwi na chochote.
Nyumbani wazazi wake waliajiri Yaya ambaye alimfanyia Neema kila kitu
hata kumuosha. Neema alizoeshwa hata kupika hakujua kwa kuwa kila jambo
lilifanywa na Yaya. Alipotoka shuleni alivuliwa mangu na kuoshwwa naye
akaelekea sebuleni kitazama runinga na kucheza na simu yake. Neema
hakunpenda kucheza na wenzake kwa kuwa alianza kuwaonya kuwa wachafu.
Hivyo muda mwingi alikuwa chumbani na simu yake huku akitazama runinga
mwenyewe.

Neema shuleni alikuwa wembe na hivyo wazazi wake wakampenda zaidi.
Wazazi wake pia wakakubaliana naye kuwa watoto wa majirani hawakuwa ligi
yake na hivyo hakuwa na haja yake kucheza nao. Basi Neema alipofika
darasa la name akaanza kuwa na mabadiliko fulani kwenye tabia zake
pamoja na jinsi ya kuishi. Neema alianza kutoka na kuenda matembezi kila
jumamosi. Wazazi wake waliambiwa na majirani kuwa Neema alikuwa anaenda
matembezi na wanaume wa umri wa baba yao ila wote wakatia maskio nta .
Walimwona mwanao kama malaika ambaye hawezi kufanya makosa na hivyo
wakaona kuwa majirani walikuwa na wivu tu.

Jumamosi moja Neema alienda matembezi yake ya kawaida. Ilipofika usiku
hakurejea nyumbani. Wazazi wake waliporudi hawakumkuta na basi wakwa na
uwoga sana. Asubuhi Neema alirejea mchovu ajabu. Wazazi wake walipomwona
naye akawaeleza kuwa akilala kwa rafiki hawakumkanya lolote basi
wakaondoka na kuenda kazini. Jioni bikizee mmoja mwenye duka la pombe
mjini akaja mpaka kwao Neema na kuwajuza wazazi wake kuwa Neema alikuwa
amelala na mwanamume mwingine kwenye chumba kimoja mtaani usiku huo
ambao hakulala nyumbani.

Wazazi wake walimtusi na kumfukuza bikizee huyo kwa kumharibia mwanao
jina kwa sababu ya wivu. Bikizee aliondoka na kuenda zake . Neema
akaenda shuleni kama kawaida na kuhitimu darasa la name. Alipita vyema
sana na basi wazazi wake wakamteulia shule ya kifahali mjini ili ajiunge
nayo kidato cha kwanza.

Neema alijiunga kidato cha kwanza na wenzake. Punde si punde walimu
wakaanza kulalamika kwa kuwa Neema alikuwa ameanza kudorora kimasomo na
pia alikuwa mchovu kila mara. Marafiki zake wakaanza kulalamika kuwa
hakuwa analala kwenye bweni Bali alikuwa anatoka usiku na kurejea
asubuhi. Neema alikanusha madai yote na kukiri kuwa wenzake wanamwonea
na pia walimu walikuwa hawampendi na hivyo walikuwa wanamnyima alama
zake. Wazazi wake walimbadili shule kwa kuwa waluona kuwa huenda mwanao
anapitia mateso.

Kwenye shule yake ya pili pia malalamishi yalikuwa Yale Yale kutoka kwa
wazazi pamoja na wanafunzi. Neema alizidi kukanusha malalamishi hayo.
Siku moja usiku, Neema alitoka shuleni kama kawaida na kuenda
kujivinjali na wanaume wake kama kawaida. Alipoondoka basi alionekana na
mlinzi mmoja basi naye mlinzi akamngoja arehee. Alipokuwa anarejea Neema
akabadilisha njia na kuingia shuleni na hapo mlinzi hakumpata . Baada ya
wiki mbili Neema akawa mgonjwa hohe have. Alikuwa anasomoneka sio haba
na hivyo akaoelekwa hospitali kubwa mjini hapa aligunduliwa ana virusi
vya ukimwi na mimba ya miezi miwili.

Shuleni walimruhusu Neema akasome lakini ameze madawa . Wazazi wake
walilia lakini maji hayangezoleka. Neema alikuwa amelemewa na hadi
akashindwa kurejea shuleni. Akabaki anaendesha na kutapika. Akabaki kazi
ni kufanyiwa malezi na wazazi wake. Wazazi wake walijutia lakini ilikuwa
maji yashamwagika walibaki kumuuguza mwanao. Mwanao akajifungua na ikawa
mizigo ni miwili. Usipoziba ufa utajenga ukuta chambilecho wahenga.


Question: Nyumbani waliajiri nanii
Answer: Yaya